## CRNAGORA OPŠTINA NIKŠIĆ Sekretarijat za lokalnu samoupravu Broj: 05-112-148/1 Nikšić, 12.01.2023. godine

## OBAVJEŠTENJE

o datumu, mjestu, vremenu i načinu provjere znanja, sposobnosti, kompetencija i vještina

Sekretarijat za lokalnu samoupravu obavještava kandidata Ivana Pejovića, da će se postupak provjere znanja, sposobnosti, kompetencija i vještina, po javnom oglasu, broj 05 - 112-138/3-2 od 19.12.2022. godine, objavljenom dana 21.12.2022. godine za potrebe Agencije za projektovanje i planiranje za radno mjesto: Samostalni/a savjetnik/ca II - u Sektoru za arhitektonsko inženjerske poslove u oblasti saobraćaja, održati dana 17.01.2023. godine (utorak) u 09:00 časova u prostorijama Sekretarijata za lokalnu III sprat, samoupravu, kancelarija broj 6, Opšine Nikšić. Članom 2 Uredbe o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 50/18), propisano je da organ uprave nadležan za upravljanje kadrovima obavještava kandidate sa liste kandidata koji ispunjavaju uslove internog oglasa, javnog oglasa, odnosno javnog konkursa o datumu, mjestu, vremenu i načinu provjere iz člana 1 ove uredbe preko svoje internet stranice, najkasnije pet dana prije dana provjere. Prije početka pisanog testiranja utvrđuje se identitet kandidata, pa je neophodno da kandidati, prije početka pisanog testa Komisiji daju na uvid ličnu ispravu (sa fotografijom). Provjera znanja, sposobnosti, kompetencija i vještina kandidata počinje testiranjem u pisanoj formi. Pisano testiranje sastoji se od teorijskog i praktičnog dijela i podrazumijeva izradu pisanog testa. Pisani test izrađuje se u elektronskoj formi, pod šifrom. Sadržaj pisanog testa određuje se u zavisnosti od vrste obrazovanja, nivoa i kategorije radnog mjesta za koje se vrši pisano testiranje. Sadržaj teorijskog dijela pisanog testa određuje se metodom slučajnog odabira 20 pitanja na koja kandidat odgovara na način što bira jedan od više ponuđenih odgovora. Izrada teorijskog dijela pisanog testa traje najduže 40 minuta. Maksimalan broj bodova koji se može ostvariti na teorijskom dijelu pisanog testa je 20, pri čemu se svako pitanje boduje sa po jednim bodom. Kandidati koji ostvare više od 70% bodova na teorijskom dijelu pisanog testa mogu pristupiti izradi praktičnog dijela pisanog testiranja. Praktični dio pisanog testiranja podrazumijeva izradu zadataka koji se odnose na provjeru znanja povezanih sa opisom poslova radnog mjesta za koje se sprovodi oglas. Izrada praktičnog dijela pisanog testa traje najduže 60 minuta. Kandidat koji je ostvario više od 50% bodova na praktičnom dijelu pisanog testa, odnosno koji je dobio ocjenu »zadovoljava« može pristupiti usmenom intervjuu. Na usmenom intervjuu svakom kandidatu postavljaju se ista pitanja, po istom redosljedu i zadaje rješavanje istog problema, odnosno zadatka, pri čemu se mogu postavljati dodatna pitanja i zahtijevati dodatna objašnjenja. Vrijeme trajanja usmenog intervjua određuje komisija i mora biti isto za sve kandidate.

Kontakt tel: 040/213- 074, kontakt osoba: Milovan Jovanović Dostavljeno: - Agenciji za projektovanje i planiranje (za objavljivanje na sajtu Opštine); - u spise; i - a/a.

### SEKRETAR Duško Lalatović